b"\n_START_ARTICLE_\nVaixell perm\xc3\xa8s\n_START_PARAGRAPH_\nEl vaixell perm\xc3\xa8s o navili amb perm\xc3\xads era una concessi\xc3\xb3 feta per la corona espanyola a Anglaterra despr\xc3\xa9s de la signatura del tractat d'Utrecht, aquesta concessi\xc3\xb3 (o perm\xc3\xads) autoritzava Anglaterra a enviar un vaixell a l'any amb una capacitat de c\xc3\xa0rrega de 500 tones a les col\xc3\xb2nies espanyoles americanes per a comerciar-hi._NEWLINE_Aquesta concessi\xc3\xb3 va ser aprofitada pels brit\xc3\xa0nics per a exercir un descarat contraban; van proveir el vaixell amb nous g\xc3\xa8neres en alta mar provinents de Jamaica i va tornar a port per intercanviar aquestes mercaderies. A m\xc3\xa9s a m\xc3\xa9s, amb aquesta concessi\xc3\xb3 es va recon\xc3\xa8ixer de facto la fi del monopoli comercial espanyol amb Am\xc3\xa8rica, fet denunciat per Jordi Joan en el seu informe, i s'hagu\xc3\xa9 d'acabar introduint la idea de llibertat de comer\xc3\xa7 proposada per Jordi Joan en el dit informe._NEWLINE_Pel Tractat hispanobrit\xc3\xa0nic de Madrid, signat entre Espanya i la Gran Bretanya en 1750, Gran Bretanya renunci\xc3\xa0 al dret d'asiento de negros i del vaixell perm\xc3\xa8s a canvi d'una indemnitzaci\xc3\xb3 de 100.000 lliures."